****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Hurá!!! OTVÁRAME . . . Nie iba pre otvorenÝch . . .

Aleluja radujme sa ! ! ! Tak príznačné slová po vyše tri a pol mesiacoch nového roka 2021. A práve v čísle 21. Vám oznamujem s veľkou radosťou, to čo už pár dní viete. Otvárame ! Áno, oficiálne s požehnaním všetkých nie iba cirkevných autorít sa od zajtrajšieho pondelka otvárajú kostoly pre slávenie verejných bohoslužieb na Slovensku. Veľmi sa teším. A mnohých pozývam ! Chcel by som povedať všetkých, ale vyznelo by to iba ako fráza. Zatiaľ je to nemožné. Ale verím, že iba dočasne. V každom z našich kostolov je počet ľudí stále limitovaný rozmerom chrámu. V Kokošovciach je to 25 ľudí aj s kňazom. Preto si vzadu nájdete hárok, kde sa môžete zapísať. Rovnako tak k tejto forme zapisovania povzbudzujem aj v našich filiálkach. Kurátori nech zrátajú koľkí sa zmestia v tom ich chráme podľa požadovanej mierky. Ďalšou dobrou správou po tom, že sa otvárajú kostoly je to, že nik Vám nebude kontrolovať negativitu testu. Vo verejnom záujme však pripomínam, aby tí, ktorí to nerobia si sami merali doma teplotu a pri akýchkoľvek príznakoch, možno ani nie coronavírusu, ale aj pri bežnom prechladnutí, kašli, či teplote z iných dôvodov zostali pekne doma. Všeobecný dišpenz *(oslobodenie od povinnosti)* otcov biskupov platí stále od účasti na nedeľnej sv. omši. Vás, ktorí ste neboli naučení chodievať v týždni, iba v nedeľu prosím, aby ste zmenili svoj návyk a ukázali ozajstnú lásku a túžbu po Ježišovi. Vás, ktorí ste boli naučení chodiť aj v nedeľu aj cez týždeň prosím, aby ste boli ohľaduplní a vedeli aj chceli ste sa v prvom rade rozdeliť aj s inými. Z vašej pokrvnej no určite aj duchovnej rodiny. Veľmi dobrou správou do tretica na dnešnú 3. veľkonočnú nedeľu je to, že sa do počtu *(napr. 25 ľudí v Kokošovciach)* nepočítajú deti do 10 r. Prakticky to znamená, že každý nad 10 r. zapísaný a prítomný v kostole si môže so sebou priniesť jedno dieťa mladšie ako 10r. Áno, aj keď to niekto nechce počuť, aj susedovo. Ak susedia z pracovných či iných dôvodov*(mamka nemá kde nechať ostatné mladšie deti)* nemôžu byť na sv. omši vôbec. Zvlášť apelujem na tých, ktorí sa pripravujú a verím že neprestali pripravovať na prvé sv. prijímanie. Aj z tohto dôvodu prosím všetkých rodičov týchto tretiakov, ktorí chcú ísť v našej farnosti na prvé sv. prijímanie o stretnutie budúcu nedeľu 25. apríla o 15 h. Prosím, dajte im to pekne vedieť. Ďakujeme!!! Prežívame ozaj vzácny čas. Niečo sa končí a niečo nové začína. Do otvoreného obchodu pôjde každý, kto má peniaze a vie, že tam nájde potrebný a požadovaný tovar. Do znovuotvorených, či skôr viac otvorených kostolov, sa zdá na prvý pohľad každý nedostane. Ale to iba na sv. omšu! A to je rozdiel. Ježiš je tu stále a pre každého. Nebojte sa. Akokoľvek ste poznačení predošlým časom, chce sa s Vami stretnúť a dať Vám viac ako si len viete predstaviť.

|  |
| --- |
| *Sestra Clareta Fečová*, *KMBM*: Náš Boh má meno Milosrdenstvo  *...dokončenie z posledného čísla*  Ostala ešte tzv. hodina milosrdenstva. Aký význam má modlitba o pätnástej  hodine? Ako môžeme čo najhodnotnejšie prežiť túto hodinu milosrdenstva?  Ježiš prosil sestru Faustínu, aby si uctievala hodinu jeho smrti. Sám ju nazval „hodinou veľkého milosrdenstva pre celý svet“.  Ježiš prosí aj nás, kdekoľvek sme, aby sme si uctievali chvíľu, v ktorej on zomrel. Je to naozaj záležitosť lásky, pretože keď niekoho milujeme, chceme byť pri ňom vtedy, keď najviac trpí. Aj keď sa táto hodina volá pätnásta hodina, neznamená to, že trvá šesťdesiat minút. Okamih Ježišovej smrti je hodinou milosrdenstva. Ježiš nám však dáva tri podmienky, aby naše modlitby v hodine milosrdenstva boli vyslyšané.  O aké podmienky ide?  Prvá podmienka hovorí, že sa v modlitbe treba obrátiť na Pána Ježiša. Druhá, že to má byť o tretej hodine popoludní a tretia, že sa máme odvolávať na cenu a zásluhy Pánovho umučenia.  Aké prísľuby dáva Ježiš tomu, kto šíri úctu k Božiemu milosrdenstvu?  Najprv by som rada poukázala na to, že všetky z uvedených prísľubov Pán Ježiš veľmi rád splní, ale je potrebné, aby sme my zo svojej strany preukázali Bohu dôveru, a teda plnili jeho vôľu, a aby sme praktizovali milosrdenstvo k blížnym – skutkami, slovami alebo aj modlitbou. Ježiš povedal sestre Faustíne, že všetky duše, ktoré budú zvelebovať jeho milosrdenstvo, šíriť jeho úctu a povzbudzovať duše k dôvere v jeho milosrdenstvo, v hodine smrti nezakúsia strach. Jeho milosrdenstvo ich bude chrániť v poslednom boji. Okrem toho prisľúbil, že tých, ktorí šíria úctu k Božiemu milosrdenstvu, bude ochraňovať po celý život ako láskavá matka svoje nemluvňa a v hodine smrti nebude pre nich sudcom, ale láskavým Spasiteľom.  Ako môžeme vo svojom živote osláviť Božie milosrdenstvo?  Osláviť znamená splniť Božiu vôľu vo svojom živote. Sestra Faustína bola mystička. Prežívala zjednotenie s Ježišom výnimočným spôsobom, o čom svedčili extázy, mystické zásnuby a mystický sobáš. Napriek tomu jej zjednotenie s Bohom spočívalo predovšetkým v zjednotení jej vôle s Božou vôľou. Na konci života po skúsenostiach temnej noci, ktorú istý čas prežívala, napísala, že Boh nepotrebuje naše diela, ale našu lásku. Ak sa teda budeme snažiť prijať Božiu vôľu, aj keď jej nerozumieme, keď je plná utrpenia a zdá sa nám nelogická, vtedy najviac oslavujeme Božie milosrdenstvo.  Celý svet teraz trápi koronavírus. Aj na Slovensku ochorelo veľa ľudí. Mnohí z nich majú komplikovaný priebeh a veľmi trpia. Vieme, že svätá Faustína bola pred svojou smrťou vážne chorá, utrpenie jej teda nebolo cudzie. Ako ho prežívala ona, neochabla jej dôvera?  Sestra Faustína dlho trpela, pretože lekári veľmi neskoro (dva roky pred smrťou) zistili, že má tuberkulózu už v pokročilom štádiu. Dôvera k Božiemu milosrdenstvu sa u nej rozvinula ešte viac práve v utrpení. *Dokončenie na 4. str.* |
| BOHOSLUŽBY Farnosti KOKOŠOVCE  3. VEĽKONOČNÝ týždeň (19.4.2021 – 25.4.2021)   |  |  |  |  |  |  | | --- | --- | --- | --- | --- | --- | | 19.4. | PO | *Pondelok po 3. veľkonočnej nedeli* | KOKOŠOVCE  *Sv. spoveď 6.30* | 7.00 | Poďakovanie Pánu Bohu  za život, ochranu a všetkých | | DULOVA VES  *Sv. spoveď 17.30* | 18.00 | + František + Ján  + Anna  *č.143* | | 20.4. | UT | *Utorok po 3. veľkonočnej nedeli* | KOKOŠOVCE  *Sv. spoveď 17.30* | 18.00 | + Mária Spišáková - *pohrebná* | | 21.4. | ST | *Streda po 3. veľkonočnej nedeli* | ZLATÁ BAŇA  *Sv. spoveď 17.30* | 18.00 | +Verona Demčáková - *pohrebná* | | ŽEHŇA  *Sv. spoveď 17.30* | 18.00 | + súr. z rod. Gruškovej a Feťkovej | | 22.4. | ŠT | *Štvrtok po 3. veľkonočnej nedeli* | DULOVA VES  *Sv. spoveď 17.30* | 18.00 | ZBP r. Spišiakovej *č.150* | | KOKOŠOVCE  *Sv. spoveď 17.30* | 18.00 | ZBP r. Tomášova, Jurčišinova, Szebestova *č.216* | | LESÍČEK  *Sv. spoveď 16.40* | 17.00 | *Sv. liturgia* | | 23.4. | PIA | *Sv. Vojtecha, biskupa a mučeníka, Spomienka* | DULOVA VES  *Sv. spoveď 17.30* | 18.00 | + Jozef Bidovský *č.125* | | KOKOŠOVCE  *Sv. spoveď 17.30* | 18.00 | + Michal + Margita  + Štefan + Anna *č.90* | | 24.4. | SO | *S nedeľnou platnosťou* | DULOVA VES | 18.00 | ZBP Eva a rod. Bednárikova a Hermanova *č.45* | | KOKOŠOVCE | 18.00 | ZBP r. Ulična | | 25.4. | NE | *4. veľkonočná nedeľa*  *Nedeľa Dobrého Pastiera !!!* | DULOVA VES | 8.30 | ZBP a poďakovanie za 20 r. manželstva Petra a Lenky | | KOKOŠOVCE | 8.00 | Za Boží ľud farnosti | | 10.30 | Za nové kňazské povolania | | ZLATÁ BAŇA | 9.15 | Za všetkých uzdravených z coronavírusu vo farnosti !!! | | ŽEHŇA | 10.00 | ZBP r. Engeľova  a r. Sendžova *č.56* | | LESÍČEK | 8.00 | *Sv. liturgia* |   1. **Stretnutie prvoprijímajúcich detí** v sobotu 24.4. o 10 h vo farskom kostole . Stretnutie ich rodičov *(aspoň jedného z dvojice)* v nedeľu 25.4. o 15 h. tiež vo farskom kostole. Veľmi dôležité ! ! !  2. V nedeľu **25.4. je Zbierka na kňazský seminár**. Máme týždeň modlitieb za duchovné povolania.  3. **Adorácia**: Kokošovce v UT., Zlatá Baňa v STR., Dulova Ves vo ŠTVR. 1 hod. pred sv. omšami.  4. **Intencie** na mesiace máj a jún zapisuje p. farár okrem nedele v tom kostole, kde slúži po sv. omši !  5. **Sv. prijímanie** pre tých, čo sa „nezmestia“ na sv. omšu budeme dávať vždy 5 min. pred sv. omšou ak bude záujem. Prosíme, aby aspoň jeden *(ak bude viac zo skupiny)* to dal kňazovi dopredu vedieť v sakrestii, resp. aj dopredu telefonicky a pod. a aby sa modlitba sv. ruženca skončila vždy skôr ! Sestra Faustína ponúkla Ježišovi svoje utrpenie a on ju učil, ako ho obetovať. To môže povzbudiť každého z nás, aby sme svoje utrpenie spájali s jeho utrpením, lebo vtedy bude mať zásluhu pre nebo. Choroba pre ňu nebola prekážkou, ale rozvíjala jej lásku k Bohu. Faustína zistila, že dôvera nie sú pocity, ale postoj. Ťažkosti nie sú na to, aby si človek zúfal alebo sa vzdával, že už niet riešenia, ale na to, aby sme práve vtedy stlačili kľučku dôvery a otvorili dvere. Ježiš na to čaká, aby mohol v našom živote začať konať.  V čom nachádzala sv. Faustínu posilu a útechu vo svojej nevyliečiteľnej chorobe?  Posilou a útechou bol pre ňu Ježiš. Veľmi hlboko prežívala pravdu viery, že celá Najsvätejšia Trojica je prítomná v duši človeka, ktorý je v stave milosti. Táto Ježišova prítomnosť, ktorú prežívala, bola pre ňu jednoznačne najväčšou posilou. Počas choroby bol Ježiš pre ňu jediným priateľom, ktorý ju nikdy neopustil. Jeho láska bola pre ňu umocnením, a preto bola ochotná pre Ježiša vytrpieť všetko. Ak človek dokáže v takýchto stavoch znášať pokojne veľmi veľké bolesti a utrpenie, a zároveň ich obetuje za iných, je to veľká milosť. Vtedy sa napĺňa prísľub, že za všetko Ježiš dáva všetko. Ona mu ponúkla všetko a on jej dal duše.  Adresuje Pán Ježiš v Denníčkusvätej sestry Faustíny niečo konkrétne aj chorým?  Sr. Faustína napísala, že utrpenie je najväčším pokladom na zemi, lebo očisťuje dušu. Keď podľa nej trpíme veľa, môžeme väčšmi Bohu preukázať, že ho milujeme. Keď trpíme málo, môžeme len málo preukázať Bohu svoju lásku. Keď netrpíme vôbec, naša láska nie je ani veľká, ani čistá. Z Božej milosti môžeme dosiahnuť to, že utrpenia sa nám premenia na radosť, lebo láska dokáže v čistých dušiach konať takéto veci. Ak človek s Božou milosťou dokáže prijať svoje utrpenie a obetovať ho s láskou Bohu, môže byť v duši veľmi šťastný.  Zažila si konkrétny prípad, keď bol človek dotknutý Božom milosrdenstvom?  Áno, bolo ich veľa. Spomeniem jeden z nich, ktorý sa udial pred pár rokmi. Do nášho Sanktuária Božieho milosrdenstva v Krakovských Lagievnikoch zavítali študenti z krakovskej strednej školy so svojimi dvoma učiteľkami. Jedna z nich mi rozpovedala vlastné svedectvo súvisiace s malým lupienkom z ruže, ktorý vo svojej peňaženke nosí už veľmi dlho. Keď sa jej totiž pred devätnástimi rokmi narodila dcérka, dostala veľmi zriedkavú chorobu. Lekári krátko po jej narodení konštatovali, že dieťatko onedlho zomrie. Učiteľka bola zúfalá a preplakala celý deň, až si spomenula na svätú sestru Faustínu. Rozhodla sa ísť do kláštora v Lagievnikoch, kde sú uložené jej pozostatky. Tam si od jednej zo sestričiek vypýtala lupienky ruží z hrobu sestry Faustíny. S veľkou nádejou, ale i bolesťou duše ich vzala a vrátila sa k zomierajúcej dcérke. Niekoľko hodín sa pri nej modlila Korunku Božieho milosrdenstva. Lupienky položila na svoju malú dcérku, ktorá bola v kritickom stave. Ráno malo dievčatko absolvovať ďalšie komplikované vyšetrenia. Výsledky vyšetrení však boli prekvapujúce. Ukázalo sa, že dcérka je úplne zdravá. Dnes má devätnásť rokov a úspešne študuje. Odvtedy táto učiteľka nosí lupienok z ruže so sebou z vďaky za sv. Faustínu, ktorá je tak silnou orodovníčkou u milosrdného Ježiša.  Sestra Clareta, čo by si na záver chcela odkázať našim čitateľom?  Prajem každému z vás: dovoľte Ježišovi, aby vám preukázal svoje milosrdenstvo i svoju nežnú, vernú a odpúšťajúcu lásku. Uverte, že vás miluje a túži byť s vami aj po celú večnosť. Vytrvalo sa k nemu obracajte vo svojich utrpeniach a skúškach a spoliehajte sa na neho vo všetkých životných okolnostiach. Hľadajte spôsoby, ako môžete pomôcť druhým. Žehnajte a modlite sa za nich. Podľa možností im preukazujte milosrdenstvo. |